Selle nädala uudistes:
500 juudi peret elab 250 000 palestiinlase keskel.
Judeas ja Samaarias elavad iisraellased on ohus
ja kristlased on läinud neile appi.
Veel:
Leinaaeg - iisraellased leinavad 1400 Hamasi rünnakus tapetut,
kristlased ja juudid aga kogunevad palveks riigi pärast.
Ja:
Ta oli tunnistajaks ISISe metsikustele kristlaste vastu.
Moslemist ajakirjanik ütleb:
Hamasi õudused on hullemad kui oskad ettegi kujutada.
Tere saatesse! Olen Wendy Griffith.
Iisraeli väed suruvad sügavamale Gazasse,
et kõrvaldada terrorirühmitus Hamas.
Kokkupõrkeid on olnud ka nn Läänekaldal
ehk Piibli järgi Judeas ja Samaarias.
Hoolimata ohtudest sel alal
tahab üks kristlik ühing toetada Iisraeli asunikke, mis ka ei juhtuks.
Chuck Holton teatab loo Judeast.
HaYovel tegutseb sügaval Judea ja Samaaria mägismaal,
Piibli sisemaal, mida kutsutakse ka Läänekaldaks.
Lisaks piibellikule minevikule on see ala tänapäevalgi täis konflikte.
Suur osa maailmast arvab, et juudi asulad siin õõnestavad rahuprotsessi,
ent rühm ameeriklasi on elanud Samaarias aastast 2004.
Meie pere tuli siia 20 aastat tagasi.
Tulime toetama juute, kes naasid siia Piibli ja prohvetite sõna põhjal,
ja meil on rõõm neid teenida.
HaYovel’i vabatahtlikud räägivad, et toetavad lihtsalt juudi asunikke,
kel on õigus siin olla Piiblis kirjutatu alusel.
Nüüd on nende elu ohus enam kui iial varem.
7. oktoober oli äratuskellaks nii meile kui küllap ka kogu Iisraelile.
Ent meile siin on see esimene kord
näha sõda mitmel rindel pärast aastat 1973.
Nii on meie eesmärk siin teenida ohustatud asulaid.
Nad on ohus!
Ja arvan, et kristlik maailm peab seda mõistma.
See on värav, mis viib Iisraelist Nablus'e linna.
See on Iisraeli linn, kuid seda haldavad palestiinlased.
Oslo lepetega loodi kolm tsooni: A-tsoon, B-tsoon ja C-tsoon.
A-tsooni ei tohi iisraellased minna. Seda haldab Palestiina Omavalitsus.
Ja siin on silt, mis näitab, et see tee viib Palestiina-hallatud A-alale,
ja Iisraeli kodanikel on keelatud sellele alale minna.
Miks? Sest see on eluohtlik.
Araablased aga võivad läbida selle värava
ja tulla Iisraeli aladele probleemideta.
Õigupoolest lähevad kümned tuhanded iga päev sinna tööle.
Kuid praegu ei saa nad tööle minna 7. oktoobril toimunu tõttu.
Kogu see jutt apartheidiriigist on udujutt.
See on vasakpropaganda, et Piibli maid Iisraelilt varastada.
Ja need sinu mainitud suured punased sildid -
kogu Iisraelis pole ühtki silti, mis ütleks: araablastele keelatud!
Iisraellastel on aga keelatud minna araabia kõrvalkülla,
sest juute ei lubata!
Teisalt aga, kes ehitas selles puhtalt juudi asunduses mu taga
kõik need kortermajad?
Araablased! Nad palkasid araablased neid asulaid ehitama!
Pinged on juba kõrgel,
mistõttu Palestiina juhtide üleskutsed korrata 7. oktoobrit
ja üleilmsed üleskutsed toetada Hamasi seavad siinsed elanikud ohtu.
Siin, Judea ja Samaaria aladel, elab 500 000 juuti,
keda ümbritsevad need vaenulikud araabia külad.
Protsendid protsentideks, kuid siin on tõsiasi,
et neis linnades esineb piisavalt vaenulikkust,
et suuresti ohustada neid juudi asulaid siin.
Hiljuti, kohe pärast 7. oktoobrit, lehvisid kõrvalkülas Hamasi lipud.
Ent sel perel pole kavatsust lahkuda.
Kunagi varem pole piir olnud nii selge.
Kuri pole kunagi varem olnud meile nii selge.
Seega pole kellelgi meie perest kahtlustki! Toetame juudi rahvast!
Chuck Holton, Samaariast CBNi Uudistele.
Uskumatu lugu! Tänan, Chuck!
Kümned pered, kelle lähedased mõrvas Hamas,
kogunesid läänemüüri äärde austama 1400 elu kaotanut.
Samal ajal pidasid rabid, Iisraeli poliitikud ja kristlikud juhid
üleriigilise palvepäeva Iisraeli eest Jeruusalemma Suures Sünagoogis.
Mu kolleeg George Thomas teatab.
Dor Hoshen on murtud mees, kes kannab südames valu ja leina
kirjeldamatu kaotuse pärast.
Hoshen, Iisraeli kaitseväelane Egoz’i eliitüksusest,
on siiani täielikus šokis,
sest kuu aja eest võtsid islamiterroristid elu
ta õelt Hadar Hoshen’ilt.
Nad olid nagu elajad! Neil pole mingit austust inimelu vastu!
28-aastane Hadar oli tol nädalalõpul koos umbes 3500 noorega
muusikafestivalil tähistamas juudi lehtmajade püha,
kui kümned Hamasi sõdalased väljaku ümber piirasid ja veresauna alustasid.
Dor ütles, et õde jooksis lähedasse pommivarjendisse peitu.
Küllap ta suri seal ühes neist varjendeist.
Esmaspäeva õhtul pidas Dor koos teiste peredega 30. leinapäeva
alates 7. oktoobri veresaunast.
Juhtlausega ’Valgus võidab’ tulid kümned pered selle müüri äärde
lähedaste nimesid otsima.
Nad süütasid mälestusküünlaid suursuguse Läänemüüri varju all.
Siia sai kogu rahvas tulla kokku leinama ja mälestama.
Süüdati 1400 küünalt 1400 tol päeval tapetu mälestuseks.
Mõned, nagu see pere, kandsid oma lähedaste pilte,
teised aga ammutasid jõudu Toora lehekülgedelt.
Dor, kes peagi suundub Gaza linna,
ütleb, et tema taga on ühtse rahva palved ja toetus.
Kõik peavad teda teadma!
Me ei kaota, vaid võidame, sest oleme tugevad, oleme koos!
Läänemüürist teisel pool linna
väljendati ühtsust ka kuulsas Suures Sünagoogis,
kui juudid ja kristlased kogunesid
riiklikule palvepäevale Iisraeli pärast.
Rabi Tuly Weisz, kes aitas seda üritust korraldada,
ütleb, et praegu on kaalul enamat kui sõjaline operatsioon.
Palve on ainus, mis loeb! See pole tavaline sõda, vaid vaimulik võitlus.
Weisz ütles, et umbes 1000 kirikut 30 riigist
registreerus paluma Iisraeli pärast ja paljud vaatasid teenistust netist,
sellal kui sünagoogis viibijad lugesid ja laulsid Psalmide raamatust.
Tommy Waller, evangeelne juht,
kes juhib vabatahtlike ühingut Judeas ja Samaarias,
mainis ka Läänekallast, öeldes:
Viimasel kuul on pinged
Iisraeli asunike ja palestiinlaste vahel plahvatuse piiril.
Praegu elab nn rohelise joone taga pea 3 milj. araablast ja 500 000 juuti.
Ja see on murettekitav probleem.
Rabi Yehudah Glick, endine Iisraeli Knesseti liige,
kõneles Psalm 28:9 alusel
ja kutsus oma kaasmaalasi hüüdma Jumala poole sel vajadusterohkel ajal.
... ja praegu käib sõda tsivilisatsiooni ja barbaarsuse vahel,
ja peame kutsuma maailma ja paluma Nime ja ütlema Talle,
et mõistame, et võitleme Sinu võitlust,
võitlust Sinu Nime pühitsemiseks!
Kõige liigutavam hetk palveteenistusel oli siis,
kui Rachel Goldberg, kelle poja Hersh’i röövis Hamas,
palus inimestel üle ilma jätkata palvet pantvangide vabastamise eest.
Ta ütles, et ammutab jõudu Psalmide raamatust.
Kui heitume, oleme tänulikud, et oleme ustavad ja usume Jumalasse,
ja oleme tänulikud sõprade eest üle maailma, juutluses ja kristlaskonnas.
George Thomas, CBNi Uudised, Jeruusalemm.
Tänan, George! Järgnevalt, ta kajastas ISISe julmusi kristlaste vastu.
Näeme mosleminaist, kes toetab Iisraeli ja kandideerib Kongressi.
Asuge teele rahu ja eneseteostuse poole!
Lootust on leida vaid Kristuses, nagu näitab elumuutev tarkus
Pat Robertson'ist jäänud õpetuses 'Edu kümme seadust'!
Saavutate sihi ja eneseteostuse,
kui uurite oma usuteed määravaid põhimõtteid.
Õpite elama edukalt ja sisukalt ja tooma õnnistusi ja ühtsust perre.
CBNi värskeim pakkumine sisaldab Pat'i kõvakaanelist signatuurraamatut
'Edu kümme seadust', töövihikut 'Edu kümme seadust'
ja 'Edu kümne seaduse' raamatu audiovoogu.
Liitu meiega juba täna!
Kui hakkate CBNi partneriks, saate tänutäheks 'Edu kümme seadust'.
Ärge raisake võimalust rikastada oma usuteed ja teostada oma potentsiaali!
Helistage 1-800-700-7000 või vaadake lehte CBN.com juba täna.
Olen Efrem Graham Studio 5st.
Tulge minuga avastama head,
mis toimub muusika-, spordi-, tele- ja filmimaailmas.
Kui dr. Ryan Coogler asus lavastama filmi, teadsin, et tuleb midagi erilist.
Räägime meelelahutuse tippudega
ning uurime seost popkultuuri ja usu vahel.
Küsisin, kas pean saama jutlustajaks; ei, ütles pastor, sa oled juba kantslis!
Kolmapäeva õhtuti kell 20:00 CBNi uudistekanalil.
Toitumine,
treening,
eeterlikud õlid,
kaalukaotus
ja muud.
Terve Elu Lorie Johnson'iga!
Rääkige, mis selles on.
CBNi tervisereporter Lorie Johnson
jagab värskeimat teavet tänaseilt tippterviseekspertidelt.
See on fantastiline!
Näete, mida peate teadma, et elada tervemat elu!
Vaadake Tervet Elu teisipäeval kell 20:30 CBNi uudistekanalilt.
Jätkame kristlike uudistega!
Siin USAs kutsuvad kristlaste ja juutide rühmad
Iisraeli toetajaid koonduma tuleval nädalal juudiriigi toetuseks pealinna.
Marss Iisraeli toetuseks toimub teisipäeval, 14. novembril.
Ürituse korraldajatel on kolm eesmärki:
taotleda üle 240 Hamasi pantvangi vabastamist,
seista vastu antisemitismi tõusule üle ilma alates 7. okt. rünnakust
ning avaldada toetust Bideni valitsusele ja Kongressi liikmeile,
kes toetasid Iisraeli õigust enesekaitsele.
Endine USA saadik Iisraelis David Friedman ütles:
Iisraelile toetuse väljendamine on hetkel ülioluline.
Arvan, et oluline pole, mida kogunemisel nõutakse.
Oluline on, kui palju rahvast kokku tuleb.
See on arvude mäng. Pannakse tähele suurt rahvahulka.
Arvan, et pannakse ka tähele, kui rahvast pole palju.
See on rahvale võimalus näha kvantitatiivselt, mis on objektiivsem:
Kas päriselt ka on palju toetajaid juudi rahvale Iisraeli riigis?
Seega arvan, et on ülimalt oluline välja tulla.
Ja ütleksin, et pole oluline,
kas kõik kokkutulnud on kõiges täpselt sama meelt.
Mõni on pahem-, mõni parempoolne juut, mõni on kristlane, mõni on juut.
On ilmalikke ja usklikke.
Pane kõik need erimeelsused kõrvale ja tule lihtsalt Iisraeli toetama.
Arvan, et selles peaksid kõik osalejad olema ühel meelel,
see on uskumatult oluline!
Tõsi! Lähemat teavet teisipäevase marsi kohta saab lehelt cbnnews.com.
USA Esindajatekoda hääletas demokraadist kongresmeni
Rashida Tlaib’i noomimise poolt Iisraeli-vastaste sõnade pärast.
22 demokraati liitus vabariiklastega,
et ametlikult noomida palestiina- ameerika seadusandjat Michigan’ist.
Tlaib on õigustanud poleemilist fraasi,
millega Iisraeli-vastased protestijad nõuavad juudi rahva hävitamist.
Videos ütles ta president Bidenile,
et rahvas mäletab tema toetust ’palestiina rahva genotsiidile’.
Noomitus on viimane hoiatus enne Esindajatekojast väljaheitmist.
Aasta pärast on USA 2024. a. valimised.
Minnesota saadikul Ilhan Omar’il, kes avalikult kritiseerib Iisraeli,
aga ka USA toetust juudiriigile, on konkurent.
Tema vastane on Iraagis sündinud mosleminaine,
kes hiljuti külastas toetuse märgiks Iisraeli.
CBNi John Waage teatab Jeruusalemmast.
Kongressi kandidaat Dalia al-Aqidi sõitis kohale Minnesota’st,
et näha olukorda oma silmaga ja aidata kaasa Iisraeli sõjategevusele.
Otsustasin tulla Iisraeli, et näidata solidaarsust iisraellastega,
et näidata solidaarsust juudi rahvaga ja tuua sõnum, et te pole üksi.
Teid vaevab täpselt sama haigus ja vihkamine,
mis on ammuilma vaevanud meid, moslemeid -
radikaalne islamism ja terrorism.
Aselinnapea Fleur Hassan-Nahoum kutsus al-Aqidi kohandatud teatrisse,
kus sajad vabatahtlikud
aitasid jagada üle 30 000 ümberasustatule esmatarbevahendeid.
Siin on meil pea 20 eri abiosakonda, kus aidatakse peamiselt evakueerituid,
aga ka peresid, kelle pereisad või -pojad on läinud rindele,
on ka psühhosotsiaalse trauma ravi.
Minu taga on ladu riiete, raamatute ja mänguasjadega evakueerituile,
kust võib võtta, mida vaja, et neil midagi ei puuduks.
Appi tuli tuhandeid vabatahtlikke.
Bagdad’is sündinud al-Aqidi, endine ajakirjanik, jagas koos vabatahtlikega
annetatud kaupu evakueerituile, keda nüüd majutatakse Jeruusalemmas.
Tegin reportaaže Iraagist, kui ISIS tungis Mosul’i linna.
Olen näinud ISISe ja al-Qaeda julmusi, ent isegi ISIS ja al-Qaeda kokku
ei kannata võrdlust Hamasi poolt 7. oktoobrist saadik toimepanduga.
Nii et kui räägitakse vastupanust, siis ei!, need on puhtad terroristid!
Head inimesed üle ilma peaksid astuma vastu.
Mu süda valutab, kui näen teles lapsi, palestiina lapsi.
See murrab mu südame!
Ent kummatigi pole nad Iisraeli ohvrid,
vaid Hamasi ohvrid, Islamidžihaadi ohvrid.
Hassan-Nahoum rääkis CBNi Uudistele,
et välismeedia võib olla heitlik ainsa demokraatia suhtes Lähis-Idas.
Peavoolumeediast tuli umbes 4-5 päeva kaastunnet.
Seejärel pöörduti Iisraeli vastu ja rünnati meie õigust ennast kaitsta.
Oleme vist ainus riik maailmas, kel pole õigust enesekaitseks.
Kõikidel on õigus enesekaitseks!
Kui ma olen ema ja mu tütart veetakse tänaval ringi,
siis sööksin need inimesed ära, sest Hamasi terroristidel pole kõlblust,
meie aga peame seisma ajaloo õigel poolel.
Al-Aqidi peab raevukat poliitilist võitlust,
et tõrjuda Ilhan Omar Minnesota 5. ringkonna esindaja kohalt.
Tulin Minnesota’st, mis on sisuliselt antisemitismi pesa.
Tulin tooma sõnumit iisraellastele, juudi rahvale,
et jah, te kuulete küll Ilhan Omar’i,
kuid Ilhan Omar räägib enda, mitte oma valijate nimel.
Ilhan Omar ei räägi Minnesota heade inimeste nimel,
kes vaatavad uudiseid ja näevad, mis toimub.
Al-Aqidi räägib, miks ta ise on radikaalse islami vastu.
Kui ISIS tungis Mosul’i linna 2014. a.
ja terroristid hakkasid seal kõiki kristlasi taga kiusama,
läksin eetrisse ja ütlesin:
'Olen sunni moslem, aga olen selle vastu! Hakkan risti kandma!’
Ja eile võtsin selle, Taaveti tähe, ja panen selle siia,
et meil oleks kõigil rahu.
Hassan-Nahoum ütles, et sõda on aidanud ühendada Iisraeli poliitikuid,
ja avaldas tänu kristlastele, kes toetavad Iisraeli.
Poliitiliste oponentide reageering ja organiseerumine ja koostöö
on olnud tõesti südantsoojendav.
Meid tabanud õuduse taustal tahan tänada toetuse eest,
mida saame kristlaskonnalt üle ilma.
Teame, kes on me sõbrad, ja täname teid!
Tunneme teie embust!
John Waage, CBNi Uudised, Jeruusalemm.
Mina tundsin seda ka! Järgnevalt, piiskopi naine sattus sõjamöllu!
Näeme, kuis Jumal andis talle üleloomuliku rahu,
ja miks ta kutsub afroameeriklaste kirikuid võtma sõna Iisraeli poolt.
Kogu maailm paneb tähele!
Siin Lähis-Idas käib kõva diplomaatiline köievedu.
Vaadake lähemalt saatest Jeruusalemma Ajajoon.
Iisraeli arheoloogid räägivad leiust, mis võib muuta kujutlust Templimäest.
CBNi Jeruusalemma büroo juhataja Chris Mitchell
tutvustab maailmas toimuvat Piibli vaatenurgast.
Mis algab Iisraelis, levib lõpuks mujale.
Vaadake Jeruusalemma Ajajoont teisipäeval kl 20:00 CBNi Uudistest.
Orvu Väljavaade tahab armastada ja teenida riskilapsi,
aidata neil hoida peresid koos,
ja luua võimalusi tugevate ja püsivate kogukondade tekkeks üle maailma.
Töötame enam kui 60 riigis üle ilma, ja teie abiga suudame enamatki.
Üks tore aafrika vanasõna ütleb, et kui tahad joosta kiiresti,
jookse üksi, kui aga tahad joosta kaugele, jookse koos.
Orvu Väljavaates tahame joosta kaugele,
et parandada võimalikult paljude orvuksjäänud ja kaitsetute laste elu.
Kuid me ei taha minna üksi.
Me läheme muutma maailma
ühe lapse, ühe pere, ühe kogukonna haaval.
Tule kaasa!
Haridus
Toitmine
Jüngerlus
Kogukonna muutmine
Pere tugevdamine
Inimkaubandusega võitlemine
Lootuse andmine Armastuse tõotamine
Orvu Väljavaade
Ostke CBNist 'Edu kümme seadust',
mis sisaldab Pat Robertson'i signatuurraamatut ja tuliuut töövihikut.
'Edu kümme seadust' annab teile vahendid,
mida vajate eluks Jumala sihi ja väega.
Saate teada, kuidas rakendada elumuutvaid põhimõtteid,
nagu kasuksolemise, elumuutmise ja vastutustunde seadused.
Pange Jumala riigi seadused tööle enda elus.
Ostke 'Edu kümme seadust' juba täna! Helistage või ostke kohe netist!
Jätkame saadet!
2019. a. kolisid piiskop Glenn Plummer ja ta naine Ruth Pauline
Iisraeli missiooniga luua suhteid juutide ja afroameeriklaste vahel.
Sõja puhkedes oli Pauline riigis üksi.
CBNi Charlene Aaron päris temalt hiljuti,
kuidas ta keset kaost, pommivarjendis, kuulis midagi, mis andis talle rahu.
Glenn ja Ruth Pauline Plummer’il
on olnud viimase 4 aasta jooksul palju raskusi,
alates uskupööramise süüdistustest kuni tapmisähvardusteni.
Nad poleks aga iial arvanud, et sõda nad lahutab,
kui Hamas tegi juutidele veriseima rünnaku alates holokaustist.
Tol laupäeva hommikul ärkas dr. Ruth Pauline Plummer
sireenide ja plahvatuste peale.
Telefonikõne sõbralt kinnitas halvimat:
Iisrael on sõjas!
Kuna ta mees, piiskop Glenn Plummer, oli USAs tööreisil,
läks dr. Plummer oma kodu varjendisse.
Dr. Plummer’i sõnul oli ta üksi ja hirmul,
kuid Jumal kõneles ja täitis ta rahuga.
Mäletan, et kuulsin pidevalt sõjahelisid,
aga Issand ütles mulle:
Oled sõjas, kuid tahan, et sa ei kuulaks sõda, vaid kiidaksid Jumalat!
Ja hakkasin kiitma Jumalat selle keskel, kuna see oli mu ainus relv.
Imekombel sai dr. Plummer riigist ära lennata kõigest paari päeva pärast.
Ta on küll tänulik, et pääses abikaasa juurde,
kuid valutab südant nende pärast, kes on siiani ohus.
Kui maandusin Ameerika pinnal,
tundsin kergendust inimeste pärast, kes minu eest olid palvetanud,
tundsin kergendust, kuna olin pääsenud kurja käest.
Kuid mul olid endiselt südames inimesed, kes olid sinna jäänud -
iisraellased, Iisraeli riik!
See on mu kodu. See on olnud mu kodu 3,5 aastat.
Ja mu süda oli nendega ja nende üleelamistega - nii olin kahestunud!
Dr. Plummer ja ta mees,
kes teenib piiskopina Jumal Kristuses Kirikus Iisraelis,
on olnud missioonil tuua kokku juudi rahvas ja afroameeriklased.
Hiljuti võõrustasid nad Jeruusalemmas üht gruppi,
et marssida Martin Luther King’i tänaval,
kui linn austas seda kodanikuõiguste juhti.
Praegu toimub üle ilma proteste ja debatte sõja üle,
ent piiskop Plummer osutab,
et USA, sh afroameeriklaste, toetus juudiriigile on elutähtis.
Ainuüksi meie kirikul, Jumal Kristuses Kirikul, on 6,5 milj. liiget.
Pea kõik Jumal Kristuses Kiriku liikmed, keda tean - miljonid -
pooldavad Iisraeli!
Õnnistage Iisraeli, ärge needke Iisraeli!
(Vaid) pisitilluke arv valje hääli, häälekaid suid, ütleb midagi halba.
Ütleksin, et praegu(ne aeg) on ülitähtis neile miljoneile afroameeriklastele,
kes on Iisraeli poolt, paluvad Iisraeli eest, tahavad õnnistada Iisraeli!
Praegu pole aeg vaikida!
Charlene Aaron, CBNi Uudised.
Vaatate CBNi uudiseid.
Tere vaatama!
Näete värskeid uudiseid,
erilugusid ja -saateid,
tõest teavet!
Näitame teile, mis toimub maailmas ja mille pärast saate palvetada.
Vaadake CBNi uudiseid!
Sest tõde loeb!
Tööpäeviti kell 8:00 CBNi uudistekanalil.
Jumal hakkas andma mulle põhimõtteid,
millest räägin raamatus 'Edu kümme seadust'.
Pat Robertson'i töö on mõjutanud miljoneid elusid.
Ta lõi erakordse pärandi
kõrgema hariduse, massimeedia ja rahvusvahelise heategevuse vallas.
Võite saada Pat'i tarkuse.
'Edu kümme seadust' on teie kondikava teel saavutustele,
eneseteostusele ja pärandile,
mis on teie ülima kutse vääriline Jumala lapsena.
See eripakkumine sisaldab
Pat'i signatuurraamatut 'Edu kümme seadust' kõvade kaante vahel,
töövihikut, mis on teile teel abiks,
ja veel audioraamatut, mida loeb Andrew Knox Klubi 700st.
Kui inimene tahab saada imet, peab ta olema absoluutselt kindel,
et Jumal on vägev, et Jumal on hea ja et Jumal suudab täita oma tõotuse.
Helista kohe või ava leht cbn.com, et asuda looma oma pärandit juba täna.
Tänapäeva teadusvallast väljaspool on vägi, mis ei allu loogikale.
- Kuis ma ellu jäin? - Ei tea, kui kaua seal olin.
Vaadake vaimustavaid, vahetuid läbielamisi Jumala sekkumisest,
mis aitas üle võimatutest olukordadest.
- See oli lihtsalt täielik ime! - Palve aitab!
- Jumal tegi! - Ta suudab võimatut!
Jumal ei jäta sind hätta!
’Imed tänapäeva elus’, nädalalõputi CBNi Uudiste ja CBNi Pere kanalitel.
Sinu uudistekanal,
sinu saated,
lood, mis sulle korda lähevad,
sulle sobival ajal,
sulle sobivas kohas!
Hangi CBN’i uudiste äpp juba täna!
Nädalauudiste lõpetuseks: põhjapiiril on iisraellased on rünnaku all.
Rünnatakse isegi päästetöötajaid.
CBN Israel jagab seal kohalikele esmaabikomplekte.
Kõigest viis miili Liibanoni piirist aitab CBN Israel päästa elusid!
Tänu CBNile saime medvarustust ja kiirabikotte mitme piiriasula tarvis.
See annab esmaabivõimekuse
siinseile vähestele kiirabi- ja päästetöötajaile.
Ala on nii tugeva rünnaku all, et kiirabil on raske sisse pääseda.
Põhjapiiril on praegu tuline.
Iga päev lastakse rakette meie asulaisse,
nii sõja- kui tsiviilobjektide pihta.
Taaveti Punast Kilpi ei lasta sisse, sest rünnatakse isegi Taaveti tähte.
Enamus kohalikke on siit ära viidud.
Siiajäänud on asulate endi päästetöötajad.
Mõni kohalik jäi paigale,
kuna tal on hooldada viljapuuaiad või loomalaudad.
Tänu teie toele
on kiiret arstiabi vajavail iisraellastel võimalus ellu jääda.
Neis kottides on esmaabivahendid, intubatsioonikomplektid,
hapnik, esmaabiravimid ja muu kiirabivarustus.
Need komplektid on mõeldud päästma elusid ja andma esmaabi,
kuni kohale jõuavad meedikud ja päästjad.
Neid on tõesti vaja, kuna meedikuterühmad ei pääse sisse.
Need komplektid on ainukesed, millega saame päästa elusid.
Sellega on kristlikud nädalauudised lõppenud.
Meilt kõigilt siit teile Jumala õnnistust!
Ja teadke, et te palved on vägevamad kui oskate arvata! Järgmise korrani!
Tõlge: Sulev Kivastik